ICHI มั่นใจรายได้ปีนี้ 6.5 พันล้าน ออกสินค้าใหม่หนุน โบรกชูเป้า 11 บ.
ICHI มั่นใจรายได้ปีนี้ 6.5 พันล้านบาท หลังแนวโน้มไตรมาส 3-4 ฟื้นตัวดีหลังบริษัทออกสินค้าใหม่ 5-6 รายการหนุน โบรกแนะนำ “ซื้อ” ราคาเป้าหมาย 11 บาท
ICHI มั่นใจรายได้ปีนี้ 6.5 พันล้านบาท หลังแนวโน้มไตรมาส 3-4 ฟื้นตัวดีหลังบริษัทออกสินค้าใหม่ 5-6 รายการหนุน โบรกแนะนำ “ซื้อ” ราคาเป้าหมาย 11 บาท
7 ต.ค. 2565

บริษัทหลักทรัพย์ ฟินันเซีย ไซรัส จำกัด (มหาชน) ระบุในบทวิเคราะห์ (7 ต.ค. 65) ถึงกรณีของบริษัท อิชิตัน กรุ๊ป จำกัด (มหาชน) หรือ ICHI ว่าแนวโน้มผลการดำเนินงานในไตรมาส 3/65 จนไปถึงไตรมาส 4/65 คาดฟื้นตัวดีแม้เป็น Low Season ได้แรงหนุนจากแผนออกสินค้าใหม่ 5-6 ช่วยหนุน Utilization Rate เป็นบวกต่อทั้งรายได้และมาร์จิ้น
ขณะที่ผู้บริหารยังคงเป้ารายได้ปีนี้ 6.5 พันล้านบาท เพิ่มขึ้น 24% จากงวดเดียวกันของปีก่อน สะท้อนว่าครึ่งหลังของปี 65 จะเติบโตแข็งแรง ทั้งนี้คาดกำไรไตรมาส 3/65 มีโอกาสทำจุดสูงสุดของปีก่อนอ่อนลงในไตรมาส 4/65 พร้อมกับคาดกำไรปี 65 จะทรงตัวจากงวดเดียวกันของปีก่อน และเร่งตัวเพิ่มขึ้น 15% จากงวดเดียวกันของปีก่อนในปี 66 แนะนำ “เก็งกำไร” ราคาเป้าหมาย 11 บาท
อย่างไรก็ตามสำหรับสัญญาณเทคนิคแนวรับ 8.50 บาท แนวต้าน 8.90-9 บาท หากผ่านไปได้ทดสอบแนวต้านถัดไป 9.50 บาท
ส่วนราคาหุ้นปิดวานนี้ (6 ต.ค.65) อยู่ที่ระดับ 8.75 บาท บวกไป 0.20 บาท หรือขึ้นไป 2.34% ด้วยมูลค่าซื้อขาย 14.78 ล้านบาท